Gw mau tau Plot dari Cats & Dogs: The Revenge of Kitty Galore. Jelasin dalam bahasa melayu

Di sebuah pangkalan satelit di Jerman Utara, seorang pekerja bernama Friedrich (Fred Armisen) yang menghantar kod rahsia menemui seekor anak anjing cocker spaniel di luar pejabatnya. Dia membawa anjing itu ke dalam, menunjuknya kepada anjing pemburunya, Rex. Rex mendapati sesuatu yang tidak kena dengan anak anjing itu dan mula menyalak terhadapnya, membuat pekerja itu mengeluarkan Rex. Kedua-dua terkunci di luar pejabat itu sementara Rex melihat di tingkap, mendapati anak anjing itu menangkap gambar dokumen rahsia besar dan kemudian menunjukkan bahawa anak anjing itu ialah Kitty Galore (disuarakan oleh Bette Midler), seekor kucing betina tidak berbulu jahat. Rex rupa-rupanya seekor ejen anjing dan melaporkannya kepada ibu pejabat.

Di San Francisco, Diggs (disuarakan oleh James Marsden), seekor anjing polis gembala Jerman dan tuannya, Shane (Chris O'Donnell) dipanggil ke keadaan tebusan di tempat letak kereta Crazy Carlito. Diggs dengan sengaja mengendahkan arahan Shane, menyerang Crazy Carlito (Paul Rodriguez) dan menyebabkannya melepaskan alat yang Diggs dapat yang menyebabkan pejabat tempat letak kereta meletup. Butch (disuarakan oleh Nick Nolte) dan Lou (disuarakan oleh Neil Patrick Harris) sedang menonton rakaman insiden itu. Lou, bukan lagi ejen pelaksana dinaikkan pangkat kepada aras rasmi lalu diistilahkan "desk jockey" oleh Butch, menghendaki Diggs untuk menjadi seekor ejen dengan Butch sebagai pengajarnya (walaupun berkeengganan) untuk menumpaskan Kitty Galore.

Di balai polis, Diggs digantung sementara dan dihantar ke rumah anjing. Shane mahu membawa Diggs pulang tetapi polis tidak membenarkannya.

Butch muncul dari lantai rumah anjing itu dan merekrut Diggs dan membawanya ke ibu pejabat di dalam sebuah roket. Lou menunjukkan mereka video yang diterima oleh mereka pada tiga jam lalu. Video itu secara kebetulan adalah daripada Kitty Galore. Di dalam video itu, dia menyatakan bahawa dia akan menyiarkan suatu bunyi (dia memanggilnya "The Call of the Wild" / "Panggilan Keliaran") yang akan menggilakan semua anjing sedunia, dan tanpa anjing untuk melindungi manusia, dia akan menghambakan semua manusia. Lou menjelaskan bahawa Kitty telah mencuba untuk menjejaki seekor burung pemikat bernama Seamus (disuarakan oleh Katt Williams), dan jika mereka menjumpai Seamus, dia akan membawa mereka ke Kitty. Lou menghantar mereka dalam satu misi untuk mencari Seamus dan menghentikan Kitty daripada menyiarkan "Call of the Wild".

Selepas menjejaki Seamus, Diggs dan Butch bertemu dengan seekor ejen M.E.O.W.S. (Mousers Enforcing Our World's Safety) bernama Catherine (disuarakan oleh Christina Applegate) yang juga menjejaki Seamus sepunca dengan anjing-anjing itu. Dia mendedahkan bahawa Kitty Galore pernah menjadi seekor ejen bernama Ivana Clawyu yang bekerja untu M.E.O.W.S. hingga lebih kurang setahun sebelum kejadian filem ini; Ivana dalam misi di kilang kosmetik semasa dikejar oleh seekor anjing hingga terjatuh ke dalam tong krim penanggal bulu menyebabkan dia kehilangan semua bulunya dan menjadikannya seekor kucing sfinks. Tidak dapat dicam dan dimalukan oleh rakan sekerjanya, dia meninggalkan M.E.O.W.S. untuk mengembali ke manusianya di rumah pada Krismas, tetapi malangnya dia dihalau. Sejak itu, Kitty merancang pembalasan dendamnya bukan hanya terhadap anjing tetapi terhadap manusia juga.

Selepas membawa Catherine ke ibu pejabat, Lou menghubungi Tab Lazenby (disuarakan oleh Roger Moore), si "kucing gemuk" dari M.E.O.W.S. dan mereka bersepakat untuk menumpaskan Kitty Galore. Seamus memberitahu Diggs tempat Nicky menolong Kitty. Di sebuah rumah kucing wanita tua, mereka dapat menemui kucing tengah, sebenarnya Calico, yang mengaktifkan perangkap yang membanjirkan bilik bersama mereka dengan pasir najis kucing, sambil terlupa bahawa dia sendiri di dalam itu. Selepas melepaskan diri daripada banjir itu, Calico memberitahu merekea bahawa dia mengirimi Kitty (yang mempunyai mencuri teknologi daripada sebilangan pertubuhan AS seperti NASA dan Pentagon) bahagian-bahagian dengan menggunakan burung merpati yang bekerja untuk Kitty tetapi menuntut bahawa dia tidak mengetahui tempat persembunyian Kitty.

Memerlukan pertolongan untuk mencari Kitty, mereka bertemu dengan Mr. Tinkles (disuarakan oleh Sean Hayes) yang dipenjarakan, sama seperti Hannibal Lecter dalam Silence of the Lambs, di sebuah penjara tersembunyi di Pulau Alcatraz (mungkin dipenjarakan atas kegilaanya daripada waktu dia terseksa bersama pembantu En. Mason dan kakakknya sejak kejadian filem pertama). Walaupun dia enggan menolong mereka menumpaskan Kitty (menyatakan bahawa itu berkaitan dengan budi bahasa profesional), dia memberi petunjuk kepada pasukan itu bahawa "sebiji mata kucing mendedahkan segalanya" dan dia merancang untuk melepaskan diri dari penjara. Kitty mengetahui bahawa kucing dan anjing bekerjasama dan menghantar dua ekor kucing belang jingga bernama Angus dan Duncan MacDougall (disuarakan oleh Michael Beattie dan Jeff Bennett masing-masing) untuk menyerang mereka dan menangkap (dan mungkin menyingkirkan) Seamus di atas bot itu kembali dari penjara. Kembar MacDougall itu menyerang Butch, Catherine, Diggs dan Seamus di atas bot itu, Butch dapat menjatuhkan Duncan dari bot itu. Diggs menggantung Angus di tiang bendera, dan mahu melayangkan kucing belang itu. Butch memberitahu Diggs supaya tidak melakukannya, tetapi Diggs enggan mendengar.

Setelah tidak tahan dengan Diggs tidak mendengar arahannya (membiarkan burung merpati utusan melepaskan diri, hampir menenggelamkan pasukan itu di dalam perangkap pasir najis kucing Calico dan membiarkan Kembar MacDougall melepaskan diri), Butch mengeluarkan Diggs dari pasukan itu dan meninggalkan Diggs dengan Seamus ke rumah burung itu untuk mencari bukti. Catherine membawa Diggs ke rumahnya. Diggs dibuktikan mudah geli apabila anak-anak buah Catherine menggeletek perutnya. Catherine mendapati bahawa Diggs hanya berada di dalam dan di luar rumah anjing sepanjang hidupnya kerana dia tidak mempercayai sesiapa kecuali dirinya sendiri. Catherine membawa Diggs ke Ibu Pejabat Kucing. Diggs, Catherine dan Tab mendapati bahawa Kitty sedang bersembunyi di sebuah tapak pesta dengan tuan baharunya, seorang ahli silap mata bernama Chuck the Magnificent (Jack McBrayer), daripada gambar hentian daripada klip video Kitty - dengan melihat mata seperti kata Tinkles.

Tidak lama selepas merea tiba di tapak pesta itu, Diggs dan Catherine ditangkap oleh Kitty Galore dan Paws, pembantu Kitty. Sementara, Butch (yang mula berasa kesal terhadap Diggs) menemui cetakan biru untuk sebuah piring satelit gergasi di rumah Seamus (ini punca Kitty mahu Seamus, sepupunya meletakkan cetakan biru itu di situ). Kembali ke tapak pesta itu, Kitty mendedahkan kepada Diggs dan Catherine bahawa dia merancang untuk menyiarkan "The Call of the Wild" melalui televisyen, radio dan telefon bimbit melalui satelit yang mengorbit, menyebabkan anjing-anjing mahu menyerang manusia mereka supaya semua anjing akan diletakkan di dalam rumah anjing dan meluangkan sisa hidup mereka bersendirian. Selepas melepasi perangkap kematian Kitty, Diggs dan Catherine berjumpa dengan Butch dan Seamus yang diberikan amaran oleh Tab dan Lou.

Kitty menggunakan atap tarikan ayunan terbang sebagai piring satelit untuk menyiarkan signal. Butch, Diggs, Seamus dan Catherine tiba di atap itu. Mereka ternampak butang merah sambil memikirnya sebagai butang penutupan. Mereka membentuk piramid anjing-kucing untuk mencapai butang merah itu, tetapi gagal. Seamus terbang ke atas dan menekan butang itu, tetapi butang itu sebenarnya butang untuk memulakan satelit itu. Anjing di London, New York dan Albuquerque mula menggila di rumah mereka, meninggalkan beberapa minit sebelum signal itu tiba di San Fransisco. Diggs memberitahu Butch bahawa jika dia pergi ke wayar-wayar di satelit itu, dia mungkin boleh mematikan satelit itu. Kitty mengarah Paws untuk menyerang mereka, sementara Paws didedahkan bahawa dia robot bersifat Terminator. Diggs membawa Catherine bersama, dan kedua-dua pergi ke wayar-wayar. Diggs pergi ke salah satu wayar itu tetapi tidak dapat memutuskannya. Dia menghadap Paws, dan yang mula menggigit objek logam untuk mengenakan Diggs. Diggs memperdaya Paws supaya Paws menggigit wayar itu menyebabkan dirinya, dan satelit itu meletup pada masa tepat. Manusia melihat sambil memikir kejadian ini sebagai aksi lagak oleh ahli silap mata itu. Apabila tikus Kitty, Scrumptious mula melawan Kitty sebagai dendam atas penganiayaan yang telah dilalui olehnya sepanjang filem ini, Kitty dipancut keluar dari piring satelit itu sementara piring tersebut meletup sebagai bunga api, dilitupi oleh gula-gula kapas dan mendarat tepat di topi ahli silap mata itu.

Selepas misi itu, Diggs tinggal dengan Shane, yang telah mencari Diggs sejak dia melepaskan diri dari rumah anjing polis. Diggs dipanggil ke ibu pejabat dan ditunjukkan video langsung mendedahkan bahawa Mr. Tinkles telah melepaskan diri dari penjara dengan Calico (disuarakan oleh Wallace Shawn). Penghabisan tergantung filem ini menunjukkan bahawa Diggs, Butch, Catherine dan Seamus masih bekerjasama dan mereka bersiap untuk menumpaskan Mr. Tinkles.

Dalam babak pasca-kredit, Mr. Tinkles cuba memesan krim nyahcacing dan, menyedari kamera masih merakam, berkata "Kucing Berkuasa!" ("Cats Rule!").